Document ID: /roh_data/filtered/fineweb-2-filterrobots_roh.jsonl.gz/20115

En la chasa da giarsuns a Samedan hai dà in fughim (Mottbrand) ier saira. Sco la polizia chantunala communitgescha saja il fieu era rut ora la saira las 20:30 uras sut il tetg. Ils 45 abitants han pudì bandunar la chasa sulets, trais persunas han ils pumpiers evacuà dal tetg. Quatter persunas èn vegnidas transportadas a l’ospital, in um ha stuì restar sur notg.
Il donn stima la polizia sin sur 10'000 francs, trais stanzas ed il suler sajan donnegiads dal fim. Il motiv per l’incendi examinescha la polizia ensemen cun la procura publica.
RTR novitads 12:00